open-index/open-wikipedia-markdown huggingface dataset:
Otas astes pingvīni

**Otas astes pingvīni** jeb **Antarktikas pingvīni** (*Pygoscelis*) ir viena no pingvīnu dzimtas (*Spheniscidae*) ģintīm. Šajā ģintī apvienotas 3 mūsdienās dzīvojošas sugas.

Otas astes pingvīnu ģints sugas mājo Antarktīdā un tuvējās kontinenta salās. Adeles pingvīns (*Pygoscelis adeliae*) tāpat kā imperatorpingvīns (*Aptenodytes forsteri*) ir īstens Antarktīdas iemītnieks. Visas ģints sugas ir plaši izplatītas, turklāt džentū pingvīns (*Pygoscelis papua*) ir visbiežāk sastopamais pingvīns pasaulē.

## Evolūcija
[thumb|left|220px|[Džentū pingvīns (*Pygoscelis papua*) ir ātrākais pingvīns pasaulē]]
Mitohondriālie un DNS pētījumi liecina, ka otas astes pingvīnu ģints atdalījusies no karalisko pingvīnu ģints (*Aptenodytes*) pirms apmēram 38 miljoniem gadu. Visjaunākā suga ģintī ir Adeles pingvīns, kas no pārējiem atdalījās pirms 19 miljoniem gadu.

## Izskats un īpašības
Otas astes pingvīni ir vidēji lieli jūrasputni. Lielākais ģintī ir džentū pingvīns, kura lielākie indivīdi var sasniegt 90 cm, bet masa 5,6 kg. Mazākais ģintī ir zodasiksnas pingvīns, kura mazāko indivīdu ķermeņa garums ir 46 cm, bet masa 4 kg. Kā visi pingvīni šīs ģints sugas ir labi peldētāji. To nodrošina pingvīnu ķermeņa plūdlīnijas - liela galva, īss kakls un proporcionāli garš ķermenis ar smailu asti. Turklāt džentū pingvīns ir ātrākais peldētājs visā pingvīnu dzimtā. Tā peldēšanas ātrums sasniedz 36 km/h.

Otas astes pingvīni bieži izdēj 2 olas. Turklāt lielākā daļa izaudzina abus mazuļus. Ligzdas it vienkārši akmens gredzeni. Akmeņi, ko var izmantot ligzdas būvniecībā, pingvīniem ir liels dārgums. Riesta laikā tie viens otram piedāvā akmeni kā dāvanu. Kā arī akmeņi tiek zagti no kaimiņu ligzdām.

## Sistemātika
***Otas astes pingvīnu ģints** (*Pygoscelis*)
** 
** 
** 

## Galerija

Image:Adelie Penguin.jpg|Adeles pingvīns(*Pygoscelis adeliae*)

Image:Chinstrap Penguin.jpg|Zodasiksnas pingvīns (*Pygoscelis antarctica*)


## Atsauces

## Ārējās saites

* Penguins
* Chinstrap Penguin
* ARKive: Adélie penguin (Pygoscelis adeliae)
* ARKive: Gentoo penguin (Pygoscelis papua)
* ARKive: Chinstrap penguin (Pygoscelis antarcticus)
Deniss Paršins

**Deniss Paršins** (; dzimis 1986. gada 1. februārī) ir krievu hokejists, kreisais malējais uzbrucējs. Pašlaik (2020) spēlē Kontinentālās hokeja līgas kluba Rīgas "Dinamo" sastāvā.

## Spēlētāja karjera
Savu profesionālā spēlētāja karjeru Paršins uzsāka 2003.—04. sezonā, kad debitēja Krievijas Superlīgas kluba Maskavas CSKA rindās. 2004. gada NHL draftā Paršinu izvēlējās Kolorādo "Avalanche", taču uz Ziemeļameriku uzbrucējs nedevās.

Paršins piedalījies 2010. gada Kontinentālās hokeja līgas Zvaigžņu spēlē. 2011. gada 1. jūnijā Paršins pagarināja savu līgumu ar CSKA uz nākamajām trim sezonām.

CSKA rindās uzbrucējs turpināja spēlēt līdz pat 2012.-13. gada sezonas ievadam, kad pārcēlās uz Ufas "Salavat Julajev", savukārt 2013. gada vasarā hokejists noslēdza līgumu ar Ņižņijnovgorodas "Torpedo". 2014. gada maijā noslēdza trīs gadu līgumu ar Omskas "Avangard". Vēlāk spēlēja arī Ufas "Salavat Julajev", Ņižņijnovgorodas "Torpedo", Magņitogorskas "Metallurg" un slovāku HK Košice rindās. 2020. gada augustā pievienojās Rīgas "Dinamo".

## Ārējās saites
2012. gada Pasaules čempionāts hokejā junioriem

**2012. gada Pasaules čempionāts hokejā junioriem** norisinājās no 2011. gada 26. decembra līdz 2012. gada 5. janvārim Kalgari un Edmontonā, Kanādā. Šis bija jau 36. oficiālais Pasaules čempionāts hokejā junioriem.

## Augstākā divīzija
### Pirmā kārta
#### A grupa

#### B grupa

### Turnīrs par palikšanu

### Izslēgšanas kārta

#### Ceturtdaļfināli

#### Pusfināli

#### Par 5. vietu

#### Par 3. vietu

#### Fināls

### Vietu sadalījums un statistika

#### Vietu sadalījums

#### Rezultatīvākie spēlētāji

#### Labākie vārtsargi

### Latvijas hokeja izlases sastāvs
* **Galvenais treneris**:  Ēriks Miļuns

## Ārējās saites
*Starptautiskās Hokeja federācijas oficiālā mājaslapa
Paršins

**Paršins** var būt:

* Deniss Paršins (*Денис Паршин*; 1986) — krievu hokejists;
* Genadijs Paršins (*Геннадий Паршин*; 1939) — volejbola treneris.
Visu laiku rezultatīvāko NBA spēlētāju uzskaitījums

Šis ir **visu laiku rezultatīvāko [[Nacionālā basketbola asociācija|NBA]] spēlētāju** uzskaitījums.

: *Statistika pēdējoreiz atjaunota 2011. gada 24. decembrī*

## Ārējās saites
* Basketball-Reference profils
1194. gads

**1194. gads** () bija garais gads, kas pēc Jūlija kalendāra sākās sestdienā.

## Notikumi
* 4. februāris — Anglijas karalis Ričards I Lauvassirds tika izpirkts no Svētās Romas imperatora Heinriha VI gūsta.
* 5. maijs — Lešeks I Baltais kļuva par Polijas valdnieku.

### Nezināms datums
* Ruriks Rostislavičs kļuva par Kijivas lielkņazu.
* Nindzuns kļuva par Ķīnas imperatoru.
* Beidza pastāvēt Seldžuku valsts.

## Dzimuši
* 26. decembris — Frīdrihs II Hohenštaufens, Svētās Romas imperators (miris 1250.)

## Miruši
* 20. februāris — Tankreds, Sicīlijas karalis (dzimis 1138.)
* 5. maijs — Kazimirs II Taisnīgais, Polijas lielkņazs (dzimis 1138.)
* 28. jūnijs — Sjaodzuns, Ķīnas imperators (dzimis 1127.)
QuetzSat-1

**QuetzSat-1** ir Meksikas kompānijas *QuetzSat, S.R.L. de C.V.* sakaru pavadonis. Kosmisko aparātu palaida 2011. gadā. *QuetzSat-1* sniegs sakaru pakalpojumus Meksikas, kā arī ASV un Centrālamerikas teritorijā. To izgatavojusi ASV kompānija Space Systems/Loral.

Meksikas mediju uzņēmums *Grupo Medcom* un SES izveidoja kopuzņēmumu un 2004. gadā uzvarēja Meksikas valdības rīkoto izsoli par ģeostacionārās orbītas punkta 77 grādi rietumu garuma lietošanu.

Pavadonis izgatavots uz *Space Systems/Loral* platformas 1300 bāzes. 
*QuetzSat-1* ir 32 Ku joslas raidītāji ar 20 kW jaudu.

*QuetzSat-1* tika palaists  18:31:59 UTC ar nesējraķeti Proton-M/Briz-M no Baikonuras kosmodroma. 
Pavadonis no dzinējbloka *Briz-M* atdalījās 03:45 UTC. Tālāka ģeostacionārās orbītas sasniegšana notika ar *QuetzSat-1* dzinējiem.

## Atsauces

## Ārējās saites
* QuetzSat-1 Space Systems/Loral vietnē 
* QuetzSat-1 International Launch Services vietnē 
* QuetzSat-1 Gunter Dirk Krebs
Vindzoras pils

{
  "type": "ExternalData",
  "service": "geoshape",
  "ids": "Q42646"
}


**Vindzoras pils** ir viduslaiku pils un Britu monarhijas rezidence Vindzorā, Bārkšīrā, Anglijā. Pils celta 11. gadsimtā pēc Viljama Iekarotāja kļūšanas par Anglijas karali. Pēc Henrija I to ir lietojuši vairāki monarhi pēc kārtas, un tā ir visilgāk izmantotā pils Eiropā. Vindzoras pils ir arī karalisko vizīšu norises vieta, karaļa brīvdienu mājas, kā arī iemīļots tūristu apskates objekts.

Līdz 1917. gadam britu valdošā dinastija bija pazīstama kā Saksijas-Koburgas un Gotas dinastija. Lai neasociētos ar Vāciju, tā pārdēvēja sevi pilsētas un pils vārdā par Vindzoras dinastiju.

## Ārējās saites

* Mājaslapa
Džons Dīfenbeikers

**Džons Džordžs Dīfenbeikers** (*John George Diefenbaker*; dzimis , miris ) bija kanādiešu politiķis un jurists, 13. Kanādas premjerministrs. Kanādas premjerministra pienākumus viņš pildīja laika posmā no  līdz . Dž. Dīfenbeikers ir vienīgais Progresīvi konservatīvo partijas vadītājs laikā no 1930. līdz 1979. gadam, kas savu partiju ir aizvedis līdz uzvarai vēlēšanās, paveicot to trīs reizes, taču vienreiz apakšpalātā (Pārstāvju palāta) viņa partija atradās mazākumā. Izglītību ieguva Saskačevanas Universitātē (*University of Saskatchewan*). Savas valdības sastāvā pēc 1958. gada vēlēšanām iekļāva pirmo sievieti Kanādas valdības vēsturē — Elēnu Feiklahu (*Ellen Fairclough*).

## Ārējās saites

* Biogrāfija
Bārnijs Frenks

**Bārnijs Frenks** (; dzimis ) ir amerikāņu advokāts un politiķis. Kopš 1981. gada ir Pārstāvju palātas loceklis no Masačūsetsas 4. Kongresa apgabala, pārstāv Demokrātisko partiju. B. Frenks tiek uzskatīts par vienu no redzamākajiem geju politiķiem ASV.

Izglītību ieguvis Hārvardas koledžā (*Harvard College*) un Hārvardas juridiskajā skolā (*Harvard Law School*). Pirms ievēlēšanas Masačūsetsas Pārstāvju palātā 1972. gadā B. Frenks darbojās politikā kā palīgs. 1980. gadā ticis ievēlēts ASV Pārstāvju palātā ar 52% balsu. Pēc tam ticis vairākkārt pārvēlēts. Laikā no 2007. līdz 2011. gadam B. Frenks bija Pārstāvju palātas Finanšu pakalpojumu komitejas vadītājs. 2011. gada 28. novembrī politiķis paziņoja, ka pēc 2013. gada beigs savu politisko karjeru Kongresā.

## Atsauces

## Ārējās saites
|Barney Frank|Bārnijs Frenks}}
* Mājaslapa
Ingūna Erneste

**Ingūna Erneste** (dzimusi  Rīgā) ir Latvijas starptautiskā lielmeistare šahā (1992).

Ingūna Erneste ir pirmā Latvijas šahiste, kas ieguvusi starptautiskās lielmeistares nosaukumu. Viņa divas reizes ir uzvarējusi Latvijas sieviešu šaha čempionātos (1989, 2002), vairākkārt pārstāvējusi Latvijas komandu šaha olimpiādēs un Eiropas šaha komandu čempionātos.

Visaugstāko FIDE rangu karjerā sasniedza 1992. gada 1. jūlijā, kad ar ELO 2365 dalīja 24. – 26. vietu pasaulē un bija 1. vietā starp Latvijas šahistēm.

## Nozīmīgākās sacensības
* 1981. gads, 3. vieta Latvijas sieviešu šaha čempionātā.
* 1985. gads, 2. vieta Latvijas sieviešu šaha čempionātā.
* 1986. gads, 2. vieta Latvijas sieviešu šaha čempionātā.
* 1987. gads, 3. vieta Latvijas sieviešu šaha čempionātā.
* 1988. gads, 3. vieta Latvijas sieviešu šaha čempionātā.
* 1989. gads, 1. vieta Latvijas sieviešu šaha čempionātā.
* 1990. gads, 4. vieta PSRS sieviešu šaha čempionātā. 
* 1991. gads, 3. vieta PSRS sieviešu šaha čempionātā.
* 1992. gads, pārstāvējusi Latvijas sieviešu izlasi 30. šaha olimpiādē Manilā pie 1. galdiņa (+5, =3, -4).
* 1992. gads, pārstāvējusi Latvijas sieviešu izlasi 1. Eiropas komandu šaha čempionātā Debrecenā pie 1. galdiņa (+2, =1, -2).
* 1993. gads, 3. vieta starptautiskajā turnīrā Drēzdenē.
* 1994. gads, pārstāvējusi Latvijas sieviešu izlasi 31. šaha olimpiādē Maskavā pie 3. galdiņa (+3, =5, -3).
* 1994. gads, 3. vieta starptautiskajā turnīrā "Wisla Open".
* 1995. gads, 3. vieta Latvijas sieviešu šaha čempionātā.
* 1997. gads, 2. vieta Latvijas sieviešu šaha čempionātā.
* 1997. gads, pārstāvējusi Latvijas sieviešu izlasi 2. Eiropas komandu šaha čempionātā Pulā pie 2. galdiņa (+1, =0, -3).
* 2002. gads, 1. vieta Latvijas sieviešu šaha čempionātā.
* 2002. gads, 1. vieta starptautiskajā turnīrā Ellivuori.
* 2004. gads, pārstāvējusi Latvijas sieviešu izlasi 36. šaha olimpiādē Kalvijā pie 2. galdiņa (+3, =1, -4).
* 2005. gads, 2. vieta Latvijas sieviešu šaha čempionātā.
* 2008. gads, 2. vieta Latvijas sieviešu šaha čempionātā.
* 2008. gads, pārstāvējusi Latvijas sieviešu izlasi 38. šaha olimpiādē Drēzdenē pie 3. galdiņa (+3, =2, -2).
* 2011. gads, pārstāvējusi Latvijas sieviešu izlasi 9. Eiropas komandu šaha čempionātā Porto Karrasā pie 4. galdiņa (+0, =5, -2).
* 2012. gads, 3. vieta Latvijas sieviešu šaha čempionātā.
* 2012. gads, pārstāvējusi Latvijas sieviešu izlasi 40. šaha olimpiādē Stambulā pie rezerves galdiņa (+3, =1, -2).
* 2014. gads, pārstāvējusi Latvijas sieviešu izlasi 41. šaha olimpiādē Trumsē pie rezerves galdiņa (+0, =0, -3).
* 2016. gads, 2. vieta Latvijas sieviešu šaha čempionātā.
* 2016. gads, pārstāvējusi Latvijas sieviešu izlasi 42. šaha olimpiādē Baku pie 4. galdiņa (+2, =2, -2).

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (Šaha olimpiādes)
*  šahista profils vietnē olimpbase.org (Eiropas komandu čempionāti)
Elena Didženeresa

**Elena Didženeresa** (; dzimusi ) ir amerikāņu komiķe. Pašlaik vada sarunu šovu *The Ellen DeGeneres Show*, vienu sezonu bija ASV šova "Amerikāņu elks" žūrijas locekle.

Viņa ir vadījusi 2007. un 2014. gada Amerikas Kinoakadēmijas balvas pasniegšanas ceremoniju un vienu ''Primetime Emmy'' balvu pasniegšanas ceremoniju. Kā aktrise filmējusies filmās *[[Mr. Wrong]]*, *[[EDtv]]*, *[[The Love Letter]]* un *[[If These Walls Could Talk]]*.

Par ieskaņoto lomu filmā "Meklējot Nemo" saņēma Saturna balvu kā labākā otrā plāna aktrise, šī ir pirmā un pašlaik vienīgā reize, kad par filmas ieskaņošanu tiek pasniegta Saturna balva. Tāpat izcīnījusi 13 *Emmy* balvas. Filmējusies divos TV seriālos: *[[Ellen]]* (1994–1998) un *[[The Ellen Show]]* (2001–2002). 1997. gadā *[[The Oprah Winfrey Show]]* viņa paziņoja, ka ir lesbiete.

## Atsauces

## Ārējās saites

* ''The Ellen DeGeneres Show'' mājaslapa
Meklējot Nemo

**"Meklējot Nemo"** () ir 2003. gada ASV animācijas filma, kuras režisors ir Endrū Stentons.

Filma ir stāsts par klaunzivi Marlinu, kurš kopā ar citu zivi Doriju meklē savu dēlu Nemo. Filma saņēma galvenokārt pozitīvas kritiķu atsauksmes un ieguva Amerikas Kinoakadēmijas balvu kā 2003. gada labākā animācijas filma. "Meklējot Nemo" šajā gadā bija otra ienesīgākā filma pēc "Gredzenu pavēlnieks: Karaļa atgriešanās", kopumā nopelnot 871 miljonu ASV dolāru. Tāpat tas ir visu laiku vislabāk pārdotākais DVD ieraksts (40 miljoni kopiju). Tā ir sestā visu laiku ienesīgākā animācijas filma. 2008. gadā Amerikas Kinoinstitūts to ierindoja 10. vietā 10 visu laiku izcilāko animācijas filmu sarakstā. 2016. gada BBC 100 labāko 21. gadsimta filmu sarakstā "Meklējot Nemo" ierindojās 96. vietā.

## Atsauces

## Ārējās saites
*
Leksi Belle

**Džesika Makombera** (; dzimusi  Luiziānas štatā) pazīstama ar skatuves vārdu **Leksi Belle** () ir amerikāņu pornoaktrise. Pirms pievērsusies pašreizējai karjerai viņa strādāja video veikalā.

Filmējas kopš 2006. gada, šai laikā piedalījusies vairāk kā 430 filmās. 2011. gadā CNBC viņu iekļāva starp 12 populārākajām pornozvaigznēm.

Saņēmusi AVN balvas par filmām *Batman XXX: A Porn Parody* (2010), *Bombshells 3* (2011) u.c. 2009. gadā nominēta balvai kā gada labākā jaunā zvaigzne (*Best New Starlet*), 2010. gadā kā gada labākā aktrise.

## Atsauces

## Ārējās saites

* Oficiālā mājaslapa 
* IAFD profils 
* AFDB profils
Mein Land

***Mein Land*** ir vācu grupas *[[Rammstein]]* pirmais singls no labāko dziesmu izlases *[[Made in Germany 1995–2011]]*. Singls izdots . Iesākuma dziesma tika ierakstīta sestajam studijas albumam *[[Liebe ist für alle da]]*, tomēr netika iekļauta tajā.

## Videoklips
Klipā parāda kā gadu laikā ir mainījušās pludmales ballītes.

## Dziesmu saraksts

## Personāls
* Tils Lindemans (*Till Lindemann*) — balss
* Rihards Kruspe (*Richard Z. "Fuchs" Kruspe*) — ģitāra, bekvokāls
* Kristians Lorencs (*Christian "Flake" Lorenz*) — taustiņinstrumenti
* Pauls Landerss (*Paul Landers*) — ģitāra, bekvokāls
* Olivers Rīdels (*Oliver "Lars" Riedel*) — basģitāra
* Kristofs Šneiders (*Christoph "Doom" Schneider*) — sitaminstrumenti

## Ārējās saites
* Kadri no videoklipa
* Raksts par singlu
Betmens: Sākums

**"Betmens: Sākums"** () ir amerikāņu supervaroņu filma, kuras režisors ir Kristofers Nolans. Filma ir balstīta uz DC Comics varoni Betmenu. Šī ir pirmā Nolana režisētā "Betmena" filmu cikla filma. Galvenās lomas filmā atveido Kristians Beils (Brūss Veins/Betmens), Maikls Keins, Liams Nīsons, Ketija Holmsa, Gērijs Oldmens, Kilians Mērfijs, Morgans Frīmens.

Filmā tiek parādīti Betmena tēla rašanās pirmsākumi, kā arī Brūsa Veina bērnība, viņa vecāku slepkavība. Filmā Betmens cīnās ar Rāsu al Gūlu, kas cenšas iznīcināt Gotemu. Darbu pie filmas Nolans uzsāka 2003. gadā. Filmas pirmizrāde notika , taču kopš  tā tika izrādīta kinoteātros ASV un Kanādā. Filma ir saņēmusi galvenokārt pozitīvu kritiķu novērtējumu.

## Atsauces

## Ārējās saites
*
Kristians Beils

**Kristians Čārlzs Filips Beils** (; dzimis ) ir angļu aktieris.

Viņš ir filmējies gan Holivudas lielbudžeta filmās, gan neatkarīgo producentu mazajos projektos. Aktiera karjeru uzsācis 1982. gadā. 13 gadu vecumā K. Beils tika izraudzīts lomai Stīvena Spīlberga filmā "Saules impērija". Tāpat ir tēlojis sērijveida slepkavu filmā "Amerikāņu psihopāts", kā arī Betmenu un Brūsu Veinu Kristofera Nolana filmās "", "Tumšais bruņinieks" un "Tumšais bruņinieks atgriežas". Par lomu 2010. gada biogrāfiskajā filmā "Cīnītājs" K. Beilu slavēja kritiķi un viņš saņēma vairākas balvas, tai skaitā Amerikas Kinoakadēmijas balvu kā labākais aktieris otrā plāna lomā.

## Filmogrāfija

## Ārējās saites
Objektu datubāze

**Objektu datubāze (objektu-orientētās datubāzes vadību sistēma)** ir datubāzes vadību sistēma, kurā informācija ir attēlota objektu formā, kas tiek lietota vai pielietota objektu - orientētajā programmēšanā. Objektu datubāzes atšķiras no relāciju datubāzēm un pieder pie plašās datubāzu pārvaldības sistēmas.

Objektu datubāzes ir pazīstamas jau kopš 20. gadsimta 80. un 90. gadiem. Šīs datubāzes var būt lēnākas komerciālo datu darījumos. Objektu datubāzes pārsvarā izmanto objektu orientētās jomās.

## Objektu - orientētās datubāzes pārskats
Kad datubāzu iespējas ir kombinētas kopā ar objektu - orientētās programmēšanas valodu iespējām, tad šādu kopumu mēdz saukt par objektu - orientētās datubāzes vadības sistēmu jeb par OODBMS. OODBMS sistēma ļauj objektu - orientētajiem programmētājiem pilnveidot produktus, veidot tos kā objektus un aizvietot vai uzlabot eksistējošos objektus jau esošā OODBMS sistēmā. Programmētājs var saglabāt vienas vides konsistenci pateicoties tam, ka ir integrēta datubāzes programmēšanas valoda, no tā izriet, ka abas, gan OODBMS, gan programmēšanas valoda lietos vienu un to pašu reprezentācijas modeli. DBMS relāciju projekti, kā kontrasts, saglabā tiešāku iedalījumu starp datubāzes modeli un lietotni.

Palielinoties tīklu bāzu tehnoloģijām un to iekšējiem un ārējiem tīkliem, uzņēmumi ir ieinteresēti OODBMS sistēmā, lai attēlotu to kompleksos datus. Lietojot DBMS, kas ir speciāli veidots lai ievadītu datus kā objektus, dod priekšrocību tiem uzņēmumiem, kuri ir vairāk orientēti uz multimediju prezentācijām vai arī tām organizācijām, kuru pamatnodarbošanās ir grafiskā projektēšana.

Dažas objektu - orientētās datubāzes ir veidotas tā, lai tās spētu labi sadarboties ar šādām programmēšanas valodām, kā: *[[Delphi]]*, *[[Ruby]]*, *[[Python]]*, *[[Perl]]*, *[[Java (programmēšanas valoda)|Java]]*, *[[C#]]*, *[[Visual Basic]]*, *[[.NET]]*, *[[C++]]*, *[[Objektive C]]* un *[[Smalltalk]]*, pārējās datubāzes pārsvarā lieto pašas savu, jau integrēto programmēšanas valodu. OODBMS lieto tieši to pašu modeli, ko lieto objektu - orientētās programmēšanas valodas.
Viena bērna politika

**Viena bērna politika** (, ) bija Ķīnas Tautas Republikas politika, kas bija spēkā no 1980. gada līdz 2015. gadam, ar mērķi ierobežot straujo iedzīvotāju skaita pieaugumu. 

Šī politika bija viena no pasaulē visstingrākajām dzimstības kontroles programmām, un tā prasīja, lai pilsētās dzīvojošie precētie pāri varētu dzemdēt tikai vienu bērnu. Izņēmumi tika pieļauti lauku rajonos, etniskajām minoritātēm un pāriem, kuriem pirmais bērns piedzima ar invaliditāti vai bija meitene, ļaujot viņiem mēģināt vēlreiz, lai iegūtu dēlu.

Viena bērna politika būtiski samazināja dzimstību Ķīnā, palīdzot samazināt iedzīvotāju skaita pieaugumu. Tomēr tai bija arī vairākas negatīvas sekas, tostarp demogrāfiskā nelīdzsvarotība (Ievērojama vīriešu pārsvara rašanās), novecošanās, psiholoģiskās sekas utt.

Redzot negatīvās sekas, Ķīnas valdība 2015. gadā oficiāli atcēla viena bērna politiku, pārejot uz divu bērnu politiku, kas ļāva pāriem būt diviem bērniem. 2021. gadā politika tika vēl vairāk mīkstināta, ļaujot ģimenēm būt trim bērniem, cerot stabilizēt dzimstības līmeni un risināt demogrāfiskās problēmas.

## Atsauces
Kristofers Nolans

**Kristofers Džonatans Džeimss Nolans** (; dzimis ) ir Lielbritānijas/ASV kinorežisors, scenārists un producents.

Pirmo ievērību viņš guva pēc savas otrās filmas "Memento" (2000) izdošanas, ko viņš sarakstīja un režisēja pēc sava brāļa Džonatana Nolana stāsta. Vēlāk Kristofers kopā ar brāli rakstīja scenārijus arī "Betmena" filmu ciklam un filmai "Ilūzija" (2006). Tāpat sadarbojies ar Volliju Fisteru, kurš ir kinomatografējis vairākas viņa filmas. Pēc filmas "Bezmiegs" (2002) režisēšanas viņš uzsāka darbu pie Betmena filmu triloģijas. Kopā ar savu sievu Emmu Tomasu dibināja *Syncopy Films*.

Piecas reizes nominēts Amerikas Kinoakadēmijas balvai dažādās kategorijās — par filmām "Memento" (2000), "Pirmsākums" (2010) un "Denkerka" (2017). Ieguvis Zelta globusa balvu kā labākais režisors, BAFTA kino balvu arī kā labākais režisors par filmu "Openheimers" (2023).

## Filmogrāfija

## Atsauces

## Ārējās saites
Pensilvānijas Universitāte

**Pensilvānijas Universitāte** (; **Penn**, **UPenn**) ir privāta universitāte, kas atrodas Filadelfijā, Pensilvānijas štatā. Tā ir ceturtā vecākā augstākā mācību iestāde ASV un viena no deviņām universitātēm, kas dibinātas pirms ASV Neatkarības kara. Tā ir viena no 14 ASV universitāšu asociācijas dibinātājām. Pašu universitāti dibināja Bendžamins Franklins. Starp universitātes beidzējiem ir 12 valstu vadītāji (tai skaitā ASV prezidents Viljams Herisons). Šī tiek uzskatīta par vienu no prestižākajām universitātēm ASV.

Pensilvānijas Universitātes Mūra elektroinženierijas skolā no 1943. līdz 1945. gadam izstrādāts pasaulē pirmais elektroniskais vispārējas nozīmes pārprogrammējams dators *[[ENIAC]]*.

## Atsauces

## Ārējās saites

* Oficiālā mājaslapa
Lasenbekas muiža

thumb|250px|Lasenbekas muižas kungu māja (1927).
**Lasenbekas muižas** (), arī **Lasenbergas**, **Lašupes muižas**, kungu māja atradās Lašupītes krastā Augšdaugavas novada Tabores pagastā, Lasenbergā. Kungu māja saglabājusies līdz mūsdienām, bet šobrīd ir pamesta un sliktā stāvoklī. Tāpat saglabājušās muižas saimniecības ēku ārsienas. Padomju laikā muižu mēģināts atjaunot, ēkā saglabājušās piebūvētas ķieģeļu starpsienas. Muižas tuvumā atrodas Lasiņu pilskalns un Pirmā pasaules kara ierakumi.

## Vēsture
Lasenbekas muiža atdalīta no Liellašu muižas 1596. gadā, līdz 1704. gadam atradās Rēbinderu (*von Rehbinder*) dzimtas īpašumā un rakstos minēta kā *Lasenbäck* vai *Lysbeck*. Pirms Pirmā pasaules kara piederēja Aleksandram Račam (*von Ratsch*).
1990. gadā Amerikas latvietis Nikolajs Siliņš pieteicās kā vienīgais mantinieks Lasenbekas muižai. Viņa tēvs 1933. gada 4. martā šo īpašumu esot nopircis atklātā izsolē. "*Valdības vēstnesis*" 1933. gadā tiešām vairākkārtīgi ziņojis par Vilhelmam Račam piederošās kustamās mantas izsolīšanu, taču pati muiža un tās teritorija nav minēta. Muižas kungu māja celta 1881. gadā neobaroka stilā. Izdemolēta Pirmā pasaules kara laikā.

## Atsauces

## Ārējās saites
* Rēbinderu dzimtas ģenealoģija (zviedriski)
Otokārs I Pšemisls

**Otokārs I** (; dzimis ap 1155. gadu, miris ) bija Bohēmijas kņazs, bet no 1198. gada - karalis. Karaļa titulu piešķīra Vācijas karalis Filips, bet 1212. gadā Bāzelē Sicīlijas Zelta bullā Svētās Romas impērijas ķeizars Frīdrihs II apstiprināja vēlreiz. Tas radīja Bohēmijai īpašu stāvokli Svētās Romas impērijā, jo bija vienīgā tās atsevišķā teritorija, kurā valdīja karalis.
1155. gads

**1155**. () bija parastais gads, kas sākās pēc Jūlija kalendāra sestdienā.

## Notikumi

* Vīne kļūst par Austrijas galvaspilsētu
* Krustneši sāk Somijas iekarošanu
* Frīdrihs I Barbarosa Romā kronēts par imperatoru

## Dzimuši

* 28. februāris — Henrijs Jaunais (*Henry the Young King*), Anglijas karalis (miris 1183.)
* 11. novembris — Alfonso VIII (*Alfonso VIII*), Kastīlijas karalis (miris 1214.)
* nezināms datums — Čingishans (*Тэмүүжин*), mongoļu valdnieks (miris 1227.), iespējams cits dzimšanas gads
* nezināms datums — Otokārs I (*Přemysl Otakar I.*), Bohēmijas karalis (miris 1230.)
1230. gads

**1230**. () bija parastais gads, kas sākās pēc Jūlija kalendāra otrdienā.

## Notikumi

* 28. decembris - Balduīna no Alnas līgums ar kuršu valdnieku Lamekinu
* Neimegena iegūst pilsētas tiesības
* apvienojas Kastīlija un Leona

## Dzimuši

* aptuvens gadskaitlis - Konrāds fon Feihtvangens (*Konrad von Feuchtwangen*), Livonijas ordeņa mestrs (miris 1296.)

## Miruši

* Otokārs I Pšemisls (*Přemysl Otakar I.*), Bohēmijas karalis (dzimis ap 1155.)
Heisa glečers

**Heisa glečers** () ir ap 6 km plats šļūdonis Austrumantarktīdā, Kotsu Zemē Vedela jūras krastā. Atdala Kērda krastu ziemeļaustrumos no Luitpolda krasta dienvidrietumos. Ledāju 1967. gada 5. novembrī atklāja ASV jūras spēku izlūklidojuma laikā. Nosaukts par godu lidmašīnas pilotam leitnantam Vinstonam Heisam *(Winston R. Hayes)*.

## Atsauces
Namislovas apriņķis

**Namislovas apriņķis** () ir apriņķis Polijā, Opoles vojevodistē. Robežojas ar Opoles vojevodistes Klučborkas, Opoles un Bžegas apriņķiem, Lejassilēzijas vojevodistes Olavas un Olesņicas apriņķiem, kā arī Lielpolijas vojevodistes Kempno apriņķi.
Namislova

**Namislova** (), vēsturiski arī **Namslava** (), ir pilsēta Polijas dienvidos, Opoles vojevodistē.

No 1290. līdz 1398. gadam Namislova bija kņazistes centrs. 18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.

## Atsauces

## Ārējās saites
Spēļu teorija

**Spēļu teorija** ir matemātiska metode aprēķinātu apstākļu analīzei, piemēram, spēlē, kurā viena spēlētāja veiksme ir atkarīga no citu spēlētāju veiktās izvēles. Formāli, tas ir pētījums par matemātikas modeļu konfliktiem un sadarbību starp racionālu lēmumu pieņēmējiem. Spēļu teorija galvenokārt tiek pielietota ekonomikā, politoloģijā, psiholoģijā, kā arī citās zinātnēs, piemēram, loģikā un bioloģijā. Par darbību spēļu teorijā astoņi zinātnieki ir saņēmuši Nobela prēmiju ekonomikā.

## Skatīt arī

* Markova ķēde

## Ārējās saites

* Spēļu teorijas vēsture
Silverstone

**Silverstone** var būt:
* Ališija Silverstone — amerikāņu aktrise un bijusī modele;
* SilverStone Technology — uzņēmums, kas ražo datoru korpusus un barošanas blokus;
* Silverstonas trase — *Formula 1* sacīkšu trase.
* Silverstona — ciemats Anglijas vidusdaļā.
Nirvāna

**Nirvāna** (, *nirvāṇa*; , *nibbāna*) ir jēdziens budismā un citās indiešu reliģijās. Nirvāna ir augstākā pašiedziļināšanās, iekšējās esamības neatkarība. Tā nozīmē intelekta, jūtu un gribas vienotību.
Betmens atgriežas

**"Betmens atgriežas"** () ir 1992. gada amerikāņu supervaroņu filma, kuras režisors ir Tims Bērtons. Tas ir turpinājums 1989. gada filmai "Betmens". Galvenās lomas filmā atveido Maikls Kītons, Denijs DeVito, Mišela Feifere un Kristofers Volkens. Filmā Betmens cīnās pret Pingvīnu un Kaķsievieti. Filmas pirmizrāde notika . Filma galvenokārt saņēma pozitīvus kritiķu vērtējumus, un to nominēja divām Amerikas Kinoakadēmijas balvām.

## Ārējās saites
*
Betmens (1989. gada filma)

**"Betmens"** () ir 1989. gada amerikāņu supervaroņu filma, kuras režisors ir Tims Bērtons. Tā ir pirmā daļa *[[Warner Bros. Pictures]]* "Betmena" filmu ciklā. Galvenās lomas filmā atveido Maikls Kītons, Džeks Nikolsons, Kima Beisingere, Roberts Vāls, Pets Hingls, Billijs Dī Viljamss, Maikls Gahs un Džeks Pelanss. Filmā Betmens cīnās pret Džokeru.

Filmas pirmizrāde notika . Tā guva labus komerciālos panākumus, tās ieņēmumi mērojami vairāk nekā 400 miljonos ASV dolāru. "Betmens" saņēma vienu Amerikas Kinoakadēmijas balvu, vēl filmu nominēja Saturna balvai un Zelta globusa balvai.

## Ārējās saites
Betmens (nozīmju atdalīšana)

**Betmens** var būt:
* Betmens — tēls;
* "Betmens" — filmu cikls;
* "Betmens" — 1966. gada filma;
* "Betmens" — 1989. gada filma;
* "Betmens" — 1940. gada seriāls;
* "Betmens" — 1960. gadu seriāls.

## Cilvēki ar šādu uzvārdu
* Gērijs Betmens (*Gary Bettman*; 1952) — Nacionālās hokeja līgas komisārs.
Betmens un Robins

**"Betmens un Robins"** () ir 1997. gada ASV supervaroņu filma, kuras režisors ir Džoels Šūmahers. Tas ir turpinājums 1995. gada filmai "Betmens uz mūžu", šajā filmā Džordžs Klūnijs aizvieto Velu Kilmeru Betmena lomā. Galvenās lomas filmā atveido Džordžs Klūnijs, Kriss O'Donnels, Arnolds Švarcenegers, Uma Tūrmane, Ališija Silverstone, Pets Hingls un Maikls Gahs.

Filmā Betmens kopā ar Robinu cenšas apturēt Misteru Frīzu un Indīgo Efeju no Gotemas pilsētas pārklāšanas ar ledu un augiem. Filmas pirmizrāde notika . To uzskata par vienu no visu laiku sliktākajām supervaroņu filmām. "Betmens un Robins" nominēts 11 Zelta avenes balvām.

## Atsauces

## Ārējās saites
Betmens uz mūžu

**"Betmens uz mūžu"** () ir 1995. gada ASV supervaroņu filma, kuras režisors ir Džoels Šūmahers. Tas ir turpinājums 1992. gada filmai "Betmens atgriežas". Galvenās lomas filmā atveido Vels Kilmers, Tomijs Lī Džonss, Džims Kerijs, Nikola Kidmena un Kriss O'Donnels.

Filmā Betmens cenšas apturēt Divseji un Ridleru no informācijas izsūkšanas no visu Gotemas pilsētas iedzīvotāju smadzenēm. Viņam palīdzēja Diks Greisons, kura vecāki tika nogalināti un vēlāk viņš pieņem Robina vārdu. Filmas pirmizrāde notika . Tā bija sestā ienesīgākā 1995. gada filma.

## Atsauces

## Ārējās saites
*
Kima Beisingere

**Kima Beisingere** (; dzimusi ) ir amerikāņu aktrise un bijusī modele.

Pazīstama ar Bonda meitenes lomas atveidošanu 1983. gada filmā "Nekad nesaki nekad" (*Never Say Never Again*), kā arī ar galvenās sieviešu lomas atveidošanu 1989. gada filmā "Betmens". Par lomu filmā "Dabiskais" (1984) Kimu Beisingeri nominēja Zelta globusa balvai. Savukārt par lomu filmā "Losandželosa konfidenciāli" (*L.A. Confidential*; 1997) viņa saņēma Amerikas Kinoakadēmijas balvu kā labākā aktrise otrā plāna lomā, kā arī Zelta globusa balvu un Ekrāna aktieru ģildes balvu. Vēl filmējusies tādās filmās kā "9 1/2 nedēļas" (*9½ Weeks*; 1986), "Galīgā diagnoze" (*Final Analysis*, 1992), "Astotā jūdze" (2002), "Durvis grīdā" (*The Door in the Floor*, 2004), "Mobilais" (2004), "Sargs" (*The Sentinel*, 2006).

1992. gadā Beisingerei piešķirta zvaigzne Holivudas Slavas alejā.

## Ārējās saites
Ladislavs Postums

**Ladislavs Postums** (, , , ; dzimis , miris ) bija Hābsburgu dinastijas Austrijas hercogs no 1440. gada, Ungārijas karalis (kā **Lāslo V**) no 1444. gada un Bohēmijas karalis no 1453. gada.

Tēvs — Vācu, Bohēmijas un Ungārijas karalis un Austrijas hercogs Alberts II Hābsburgs. Dzimis četrus mēnešus pēc tēva nāves. Tūlīt pēc piedzimšanas Ladislavs kļuva par nominālo Austrijas un Bohēmijas valdnieku. Ladislava māte arī 1440. gada 15. maijā noorganizēja Ladislava kronēšanu par Ungārijas karali, vienlaicīgi nozogot un izvedot uz Austriju Ungārijas Svēto kroni. Tomēr lielākā daļa Ungārijas muižniecības par Ungārijas karali izvēlējās Vladislavu III. Par mazgadīgā Ladislava Postuma aizbildni kļuva viņa otrās pakāpes brālēns Frīdrihs III, kurš pats sāka valdīt Austrijā, faktiski ieslogot Ladislavu Ortas pilī pie Gmundenes Austrijā.

1444. gada 10. novembrī Vladislavs III krita Varnas kaujā un Ladislavs Postums atkal tika ievēlēts par Ungārijas valdnieku, ar noteikumu, ka viņš tiks atbrīvots no gūsta un tiks atdotas Ungārijas valsts regālijas. Tā kā Frīdrihs III to darīt atteicās, par reģentu jaunā karaļa vārdā Bohēmijā tika ievēlēts Podebradu Jirži, bet Ungārijā — Jānošs Huņadi. No 1451. gada aizvien pieauga spiediens pret Frīdrihu III, lai Ladislavs tiktu atbrīvots un viņš bija spiests piekāpties.

1453. gadā Ungārijas kārtu sapulce atkal atzina Ladislavu par karali, un tajā pašā gadā Ladislavs tika kronēts arī par Bohēmijas karali. Tā kā karalim bija tikai 13 gadu, faktiski valstīs valdīja ietekmīgākie augstmaņi. Valdīšanas beigu posmā lielākoties uzturējās Prāgā un Vīnē. Miris neilgi pirms iecerētajām laulībām ar Francijas karaļa meitu Magdalēnu Valuā.

## Ārējās saites
Čiževa

**Čiževa** () ir pilsēta Polijas ziemeļaustrumos, Podlases vojevodistē, uz dienvidrietumiem no Visokes Mazoveckes pie Varšavas–Pēterburgas dzelzceļa līnijas. Čiževai bija pilsētas tiesības no 1738. līdz 1870. gadam. 2011. gadā pilsētas tiesības tika atjaunotas, apvienojot trīs ciemus - Čiževa-Osada, Čiževa-Zlote Jablko un Čiževa-Stacja.

## Ārējās saites
Goscino

**Goscino** () ir pilsēta Polijas ziemeļrietumos, Rietumpomožes vojevodistē.

Vēsturiski līdz Otrajam pasaules karam, kad tā atradās Vācijas sastāvā, apdzīvotā vieta bija pazīstama arī ar vācisko nosaukumu **Grosjestina** ().
Strazde

**Strazde** ir ciems Talsu novada Strazdes pagastā, pagasta centrs. Izvietojies pie autoceļa A10  no novada centra Talsiem un  no Rīgas.

Strazdē atrodas pagasta pārvalde, veikals, pasts, bibliotēka, brīvā laika pavadīšanas centrs. Vietējas nozīmes arhitektūras piemineklis ir muižas komplekss ar parku.

## Vēsture
thumb|left|200px|Strazdes muižas kungu māja.
Strazde *(Villa Stratzen)* vēstures avotos pirmoreiz minēta 1253. vai 1291. gadā, kur kādam Hermanam Toranam pieder 14 arkli zemes kā ordeņa lēnis. 1324. gadā minēts ciema *Strassze*, bet 1352. gadā — *Stradze*. 

Ciems izveidojies ap bijušās Lielstrazdes muižas *(Groß-Strasden)* centru. 
No 1918. līdz 1974. gadam un pēc 1992. gada pagasta (ciema padomes) centrs.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Talsu Vēstis. Strazdes pagasta sirds pārtop atbilstoši laika garam
Volboža

**Volboža** () - pilsēta Polijas centrālajā daļā, Lodzas vojevodistē. Senatnē ietekmīgs administratīvais centrs un bīskapa rezidence. 1240. gadā pilsētu nopostīja mongoļi. 1410. gada jūnijā šeit bija pulcēšanās vieta Mazpolijas karaspēkam ceļā uz Grīnvaldes kauju.
Zeķes

[thumbnail|235px|Dažādas [vilnas zeķes]]
***Zeķes*** ir apģērba gabals, kuru velk kājās. Tā uzdevums ir sildīt kājas un uzsūkt sviedrus, kas izdalās no pēdām, kā arī novērst kāju berzēšanos ar apaviem. Mūsdienās zeķes bieži vien ir neatņemama stila un modes sastāvdaļa. Zeķes var būt gan adītas, gan austas, gan tamborētas, gan pītas. Arī materiāls, no kura izgatavo zeķes, var būt dažāds. Tas var būt neilons, vilna, kokvilna, akrils, poliesters. Zeķes gatavo arī no linu un zīda audumiem.

Apavos ar raupju iekšpusi, piemēram armijas zābakos, zeķu vietā izmanto kājautus, jo zeķes šādos apavos ātri saplīst.

## Ārējās saites
Jānis Serģis

**Jānis Serģis** (dzimis  Cēsīs, miris ) bija latviešu motokrosa braucējs.

## Karjera
Karjeru sācis kā soloklases braucējs. Vienu gadus startējis arī starptautiskajā Šmerļa motokrosā. 1968. gadā sacensībās Igaunijā viņš guva kājas savainojumu un pārgāja uz blakusvāģu motokrosu.

Sākotnēji blakusvāģu motokrosā startējis ar brāli Pēteri, kurš pirms tam arī brauca soloklasē. Kopā ar brāli izcīnījuši otro vietu Baltijas čempionātā pirmajā gadā pēc pāriešanas uz blakusvāģu motokrosu. Karjeras laikā trīs reizes izcīnījis medaļu PSRS čempionātā — divas uzvaras un viena trešā vieta. Uzvaras tika gūtas 1971. gadā kopā ar Gunti Miglu un 1974. gadā ar Aldi Jansonu, savukārt 1982. gadā ar Jāni Suipi smagajā klasē tika izcīnīta bronza. Bijis sava dēla, pieckārtējā pasaules čempiona blakusvāģu motokrosā Kristera Serģa pirmais treneris. Pats J. Serģis karjeru beidzis 1992. gadā, kad panākumus sāka gūt viņa dēls Kristers.

1997. gadā viņš saņēma trešās šķiras Triju Zvaigžņu ordeni. 2011. gada decembrī viņš saņēma Latvijas Gada balvu sportā par mūža ieguldījumu.

## Atsauces
Komārno

**Komārno** () ir pilsēta Slovākijas dienvidrietumos, Donavas kreisajā krastā, pie Vāhas ietekas Donavā. Tā ir robežpilsēta ar Ungāriju, pretējā Donavas krastā atrodas ungāru pilsēta Komāroma (vēsturiski tā bijusi viena pilsēta abos upes krastos). No vairāk kā 36 tūkstošiem pilsētas iedzīvotāju 53,8% ir ungāri un 33,5% slovāki. No 17. gadsimta pilsētā eksistē serbu kopiena.

## Vēsture
1. gadsimtā mūsdienu Komārno apkārtnē atradās Romas impērijas Panonijas provinces apdzīvotas vietas *Brigetio* un Kelemantija. 4. gadsimtā romiešus padzina barbari, 6. gadsimtā te ieradās avāri un slāvi. 9. gadsimtā šai teritorijā ieradās ungāri un 10. gadsimtā uzbūvēja savu cietoksni, kas rakstos pirmo reizi minēts 1075. gadā. 1265. gadā Ungārijas karalis Bēla IV Komāromai piešķīra pilsētas tiesības. 16. gadsimtā, lai aizsargātos no Osmaņu impērijas iebrukumiem, uzcelts varenais Vecais cietoksnis, bet 17. gadsimtā — otrs, Jaunais cietoksnis (19. gadsimtā pārbūvēts par vienu no nozīmīgākajiem cietokšņiem Austroungārijas aizsardzības sistēmā). 18. gadsimtā Komāroma bija viena no plaukstošākajām Austrijas pilsētām, 1745. gadā karaliene Marija Terēzija tai piešķīra brīvpilsētas tiesības.

Pēc Pirmajam pasaules karam sekojošās Austroungārijas sadalīšanas, pilsēta tika sadalīta starp divām valstīm. Lielākā daļa nonāca Čehoslovākijā (lai gan te dzīvoja pārsvarā ungāri), bet pilsētas daļa Donavas labajā krastā palika Ungārijai. Pēc Otrā pasaules kara Komārno bija ČSSR sastāvā, bet kopš šīs valsts sadalīšanas ietilpst Slovākijā.

## Ekonomika
Pilsētā atrodas kuģu būves uzņēmums *Slovenské lodenice Komárno*.

## Iedzīvotāji
Pēc 2011. gada datiem vairums pilsētas iedzīvotāju ir ungāri (53,8 %), dzīvo arī slovāki (33,5 %). Pēc reliģiskās pārliecības — katoļi (53,5 %), reformāti (12,6 %), luterticība (3,9 %).

## Ievērojamas personības
Komārno dzimuši ungāru dramaturgs Mors Jokai (*Jókai Mór*, 1825—1904), Ungārijas karalis Ladislavs Postums (*V. László*, 1440—1457), komponists Francs Lehārs (*Franz Lehár*, 1870—1948), kanādiešu kinorežisors Aivans Raitmans (*Ivan Reitman*, 1946) un endokrinologs Hanss Selje (*Hans Selye*, 1907—1982).

## Atsauces

## Ārējās saites

* Pilsētas oficiālā mājaslapa
Frederiks Stenlijs

**Frederiks Artūrs Stenlijs** (;  — ), līdz 1886. gadam pazīstams kā **Frederiks Stenlijs** (*Frederick Stanley*) un laikā no 1886. līdz 1893. gadam kā **Prestonas Lords Stenlijs** (*Lord Stanley of Preston*), bija britu politiķis, pārstāvēja Konservatīvo partiju. Viņš bija koloniju Valsts sekretārs un laikā no 1888. līdz 1893. gadam bija Kanādas ģenerālgubernators. Lords Stenlijs vislabāk pazīstams kā Stenlija kausa ieviesējs. Šo balvu sākotnēji tika paredzēts pasniegt Kanādas amatieru hokeja čempioniem, pašlaik tas tiek pasniegts NHL katras sezonas čempioniem, pats kauss viņam izmaksājis nedaudz mazāk kā 50 dolārus. Viņš bija brīvmūrnieks.

## Atsauces

## Ārējās saites

* Biogrāfija
Kāķīši

**Kāķīši** ir ciems Talsu novada Strazdes pagastā. Izvietojies pie Strazdes—Oksles ceļa  no pagasta centra Strazdes,  no novada centra Talsiem un  no Rīgas.

Kāķīši izveidojušies ap bijušās Kāķīšu muižas (Jaunmuižas; *Neuhof*) centru. Kopš 1851. gada Kāķīšos atrodas bērnu patversme (tagad Strazdes bērnu nams). Muižas pils un parks ir vietējas nozīmes arhitektūras pieminekļi.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Karla Bruni

**Karla Bruni-Sarkozī** (*Carla Bruni-Sarkozy*, dzimusi **Karla Džilberta Bruni Tedeski** (*Carla Gilberta Bruni Tedeschi*) ) ir itāļu-franču dziedātāja, dziesmu autore, aktrise un bijusī modele. Viņa ir precējusies ar bijušo Francijas prezidentu Nikolā Sarkozī.

Karjeru uzsāka kā modele, 19 gadu vecumā parakstīja līgumu ar *City Models*. Strādājusi vairākos modes namos, tai skaitā *[[Chanel]]* un *[[Versace]]*. 1990. gados viņa bija viena no 20 vislabāk apmaksātajām modelēm pasaulē. 20. gadsimta nogalē pārtrauca modeles karjeru un pievērsās mūzikai. Izdevusi trīs studijas albumus. Bruni sarakstītās vai izpildītās dziesmas izmantotas 15 filmās. Kā aktrise Bruni piedalījusies Vudija Allena filmā "Pusnakts Parīzē" (2011).

2008. gada februārī apprecējās ar Nikolā Sarkozī, kas tajā laikā bija Francijas prezidents. Iesaistījusies humanitārajā un labdarības darbā. 2009. gada aprīlī nodibināja Karlas Bruni-Sarkozī fondu, kas veicina visiem pieejamu kultūru un zināšanas.

Karlas māsa Valērija Bruni Tedeski arī ir aktrise un režisore.

## Atsauces

## Ārējās saites

*
Bruni

**Bruni** var būt:

* Džanmarija Bruni (*Gianmaria Bruni*; dzimis 1981) — itāļu autosportists, bijušais Formula 1 pilots;
* Karla Bruni (*Carla Bruni*; dzimusi 1967) — itāļu-francūžu dziedātāja, dziesmu autore un bijusī modele;
* Romulo Bruni (*Romulo Bruni*; 1871—1939) — itāļu riteņbraucējs;
* Valērija Bruni Tedeski (*Valeria Bruni Tedeschi*; dzimusi 1964) — itāļu-franču aktrise, scenāriste un režisore.
Neuhof

***Neuhof*** var būt šādu Latvijas mūsdienu apdzīvoto vietu vai bijušo muižu vāciskais nosaukums:
* Dalbes (Bagu muiža) Seces pagastā
* Jaunāmuiža Līvbērzes pagastā
* Jaunā muiža Gudenieku pagastā
* Jaunā muiža Kabiles pagastā
* Jaunmuiža Dundagas pagastā
* Jaunsilavas Turku pagastā
* Kāķīši Strazdes pagastā
* Kurši Ģibuļu pagastā
* Mazsārcene Vandzenes pagastā
* Saule Jaunpils pagastā
Brauna Universitāte

**Brauna Universitāte** () ir privāta universitāte, kas atrodas Providensā, Rodailendas štatā. Tā ir septītā vecākā augstākā mācību iestāde ASV, trešā vecākā Jaunanglijā un viena no deviņām universitātēm, kas dibinātas pirms ASV Neatkarības kara. Tā ir pirmā koledža valstī, kurā pieņēma studentus, nešķirojot tos pēc reliģiskās piederības. Septiņi ar universitāti saistīti cilvēki ir saņēmuši Nobela prēmiju. Universitātes sporta komandas startē NCAA pirmajā divīzijā.

## Atsauces

## Ārējās saites

* Oficiālā mājaslapa
Šarlēna

**Šarlēna, Monako firstiete** (; dzimusi **Šarlēna Linete Vitstoka** (*Charlene Lynette Wittstock*) ), ir Monako firsta Albēra II sieva un bijusī Dienvidāfrikas peldētāja.

Dzimusi Rodēzijā (pašreizējā Zimbabve), 1989. gadā pārcēlusies uz dzīvi Dienvidāfrikā. Šo valsti pārstāvēja 2000. gada Vasaras Olimpiskajās spēlēs, kur izlases sastāvā izcīnīja 5. vietu 4x100 m stafetē. Peldētājas karjeru beigusi 2007. gadā.

2000. gadā peldēšanas sacensībās Monako viņa satika Albēru, taču pirmoreiz kopā viņi tika redzēti vien 2006. gadā. Par savu saderināšanos pāris paziņoja 2010. gada jūnijā un 2011. gada 1. jūlijā viņi apprecējās.
2014. gada 10. decembrī pārim piedzima dvīņi: princese Gabriela un troņprincis Žaks.

## Ārējās saites
Trojs Maklūrs

**Trojs Maklūrs** () ir izdomāts tēls animētā televīzijas seriālā "Simpsoni".

Troju ierunāja aktieris Fils Hartmans, pirmoreiz viņš televīzijā parādījās "Simpsonu" otrās sezonas sērijā *Homer vs. Lisa and the 8th Commandment*. Viņš parasti filmējās dažādās reklāmās un mācību filmās. Septītās sezonas sērijā *A Fish Called Selma* viņam bija atvēlēta galvenā loma, sērijā viņš apprecējās ar Selmu Buvjē, lai apklusinātu sabiedrības runas par viņa privāto dzīvi un atsāktu filmēties pazīstamos kinoprojektos. T. Maklūra tēls tika balstīts uz Troju Donahjū, Dagu Maklūru, kā arī pašu F. Hartmanu. Pēc Harmaņa nāves seriāla veidotāji izlēma vairs tajā neizmantot T. Maklūra tēlu, tādējādi viņa pēdējā parādīšanās reize seriālā bija 10. sezonas 3. sērijā *Bart the Mother*. Viņš ir viens no "Simpsonu" pazīstamākajiem tēliem.

## Ārējās saites
* "Simpsonu" oficiālā mājaslapa 
* IMDb profils
Mazstrazde

**Mazstrazde** ir ciems Talsu novada Strazdes pagastā. Izvietojies pie autoceļa A10  no pagasta centra Strazdes,  no novada centra Talsiem un  no Rīgas.

Apdzīvotā vieta izveidojusies pie bijušās Mazstrazdes muižas (*Klein-Strasden*) centra. Pie Mazstrazdes atrodas piemiņas akmens sarkano partizānu komandierim Kārlim Paldiņam.

## Atsauces
Vladimirs Kirpičņikovs

**Vladimirs Kirpičņikovs** (dzimis  Rīgā) ir Latvijas krievu izcelsmes FIDE meistars šahā (FM, 2023), Latvijas čempions šahā 1974. gadā.

## Šahista karjera
Vladimirs Kirpičņikovs šahu sāka spēlēt 10 gadu vecumā. Par PSRS sporta meistaru šahā viņš kļuva 1968. gadā. 1974. gadā Vladimirs Kirpičņikovs kopā ar Juzefu Petkēviču dalīja pirmo vietu Latvijas šaha čempionātā un vēlāk abi tika pasludināti par tā gada Latvijas čempioniem šahā. 1977. gadā Vladimirs Kirpičņikovs uzvarēja Latvijas meistaru turnīrā un iekļuva Jūrmalas starptautiskajā turnīrā.
Vladimirs Kirpičņikovs ir bijis arī dažādu Latvijas šaha komandu dalībnieks. PSRS Tautu spartakiādēs viņš ir spēlējis 1967. un 1975. gadā, bet "Daugavas" komandas sastāvā viņš ir piedalījies PSRS komandu kausa izcīņā šahā 1968., 1971. (izcīnījis trešo vietu pie 5. galdiņa), 1974. un 1976. gados.

## Nozīmīgākās sacensības

* 1974. gads, 1. vieta Latvijas šaha čempionātā.
* 1976. gads, 4. vieta Latvijas šaha čempionātā.
* 1977. gads, 1. vieta Latvijas meistaru šaha turnīrā.
* 1987. gads, 4. vieta Latvijas šaha čempionātā.

## Atsauces

## Ārējās saites

* Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 36. - 38. lpp.
1191. gads

**1191. gads** () bija parastais gads, kas pēc Jūlija kalendāra sākās otrdienā.

## Notikumi
* 14. aprīlis — Celestīns III kļuva par 175. Romas pāvestu.
* 12. jūlijs — Trešais krusta karš: ar kristiešu uzvaru beidzās Ako pilsētas aplenkums.
* 7. septembris — Trešais krusta karš: notika Arsufas kauja, kurā Ričards I Lauvassirds uzveica Ēģiptes un Sīrijas sultānu Saladīnu.

### Nezināms datums
* Romas pāvests Celestīns III kronēja Heinrihu VI par Svētās Romas valdnieku.
* Novgorodas kņazs Jaroslavs Vladimirovičs kopā ar pleskaviešiem ieņēma Tērbatas pilsētu, nodedzināja un izpostīja.

## Dzimuši

## Miruši
* 27. marts — Klements III, Romas pāvests (dzimis aptuveni 1130.)
Annasciems

**Annasciems** ir apdzīvota vieta Talsu novada Strazdes pagastā. Izvietojies pagasta austrumos Bemberupītes un Ilbatupītes krastos  no pagasta centra Strazdes,  no novada centra Talsiem un  no Rīgas. Ciema rietumdaļā atrodas Annasciema kapi un arheoloģijas piemineklis Ilbatu senkapi.

## Atsauces
Stenlijs

**Stenlijs** var būt:
* Čārlzs Henrijs Stenlijs (*Charles Henry Stanley*) — Lielbritānijas un ASV šahists (1819—1901);
* Edvards Smits-Stenlijs (*Edward Smith-Stanley*) — britu politiķis (1799—1869);
* Frederiks Stenlijs (*Frederick Stanley*) — britu politiķis (1841—1908).
* Henrijs Mortons Stenlijs (*Henry Morton Stanley*) — ceļotājs un žurnālists (1841—1904).
* Stenlija kauss (*Stanley Cup*).

## Skatīt arī
* Stenli (*Stanley*) — Folklendu Salu galvaspilsēta
* Stenlija kalns
Saulīšciems

**Saulīšciems** ir apdzīvota vieta Talsu novada Strazdes pagastā. Izvietojies pagasta vidienē Bemberupītes krastā  no pagasta centra Strazdes,  no novada centra Talsiem un  no Rīgas. Apdzīvotā vieta izveidojusies ap bijušās Strazdes muižas Saulīšu pusmuižu (*Sophienhof*, *Sofienhof*). Ciemā ir sēkleņu un kauleņu audzēšanas un apstrādes uzņēmums.

## Atsauces
PSKP CK Politbirojs

**Padomju Savienības Komunistiskās partijas Centrālās komitejas Politbirojs** (**PSKP CK Politbirojs**, ; no 1952. līdz 1966. bija Prezidijs) bija Padomju Savienības Komunistiskās partijas centrālais valdošais orgāns. Tā kā komunistiskajai partijai piederēja varas monopols Padomju Savienībā, Politbirojs faktiski bija augstākais valsts varas orgāns.

Pirmo (toreiz Krievijas Sociāldemokrātiskās strādnieku (boļševiku) partijas) Politbiroju īslaicīgi izveidoja Vladimirs Ļeņins 1917. gada 23. oktobrī, lai vadītu Oktobra revolūciju.

1919. gadā 8. partijas kongress uzdeva partijas Centrālajai komitejai izveidot Politbiroju piecu cilvēku sastāvā svarīgu un ātru lēmumu pieņemšanai. Sākotnējie Politbiroja locekļi bija Vladimirs Ļeņins, Ļevs Trockis, Josifs Staļins, Ļevs Kameņevs un Nikolajs Krestinskis. Staļina diktatūras laikā Politbiroja funkcijas bija ierobežotas, bet pēc Staļina nāves tas atkal atguva iepriekšējo varu. 1990. gadā 28. partijas kongresā Politbirojs piekrita nodot varu PSRS Tautas deputātu kongresam un Augstākajai padomei.
Mobilā lietotne

**Mobilā lietotne** jeb **mobilā aplikācija** () ir lietojumprogrammatūra, kas galvenokārt tiek izmantota dažādās viedierīcēs — viedtālruņos, planšetdatoros, viedpulksteņos, e-lasītājos un digitālajos mūzikas atskaņotājos. Lietotnes darbojas neatkarīgi no citām ierīcēm vai sistēmām.

Mobilās lietotnes ir paredzētas, lai izglītotu, izklaidētu un palīdzētu patērētājiem ikdienas dzīvē. Ar lietotņu palīdzību iespējams pielāgot mobilo tālruni katra lietotāja individuālajām vēlmēm un vajadzībām. Tās ir viegli pieejamas ikvienam lietotājam.

Mobilās lietotnes, atkarībā no ierīces, iespējams lejupielādēt tādās vietnēs kā *[[App Store]]*, *[[Google Play]]*, *[[BlackBerry App World]]* u.c. Pieejamas gan maksas, gan bezmaksas lietotnes. Lielākā daļa lietotņu ir bezmaksas. Maksas lietotņu cenas 95% gadījumu nesasniedz 10 ASV dolāru. Populārākā cena spēļu kategorijai ir 0,99 ASV dolāru.

Pētījumi prognozē ieņēmumu no lietotņu pārdošanas pieaugumu līdz 2013. gadam. Vēlāk iespējama stabilizēšanās un neliels kritums, kas izskaidrojams ar populārāko lietotņu pieejamību bez maksas.

Populārākās mobilās lietotnes 2011. gada 2. ceturksnī bija spēles — 61% no lejupielādētajām lietotnēm, tām seko laikapstākļu, sociālo tīklu lietotnes u.c.

## Atsauces
Gravas (Strazdes pagasts)

**Gravas** ir ciems Talsu novada Strazdes pagastā. Izvietojies pagasta ziemeļaustrumos  no pagasta centra Strazdes,  no novada centra Talsiem un  no Rīgas. Apdzīvotā vieta izveidojusies pie bijušās Gravu mežniecības. Gravās atrodas atpūtas komplekss «Mednieku pils» un Gravu kapi.

## Atsauces